CELEX: 32021D0176
Language: hu
Date: 2021-02-05 00:00:00
Title: A Tanács (EU) 2021/176 határozata (2021. február 5.) az Északi-tenger olaj és egyéb káros anyagok általi szennyezésének kezelésére irányuló együttműködésről szóló megállapodásnak (a továbbiakban: a Bonni Megállapodás) a megállapodás alkalmazási körének kiterjesztésére és a Spanyol Királyságnak a megállapodáshoz való csatlakozására irányuló módosításainak megkötéséről

2021.2.16.   
               
               
                  HU
               
               
                  Az Európai Unió Hivatalos Lapja
               
               
                  L 54/1
               
            
         A TANÁCS (EU) 2021/176 HATÁROZATA
         (2021. február 5.)
         az Északi-tenger olaj és egyéb káros anyagok általi szennyezésének kezelésére irányuló együttműködésről szóló megállapodásnak (a továbbiakban: a Bonni Megállapodás) a megállapodás alkalmazási körének kiterjesztésére és a Spanyol Királyságnak a megállapodáshoz való csatlakozására irányuló módosításainak megkötéséről
         AZ EURÓPAI UNIÓ TANÁCSA,
         tekintettel az Európai Unió működéséről szóló szerződésre és különösen annak 192. cikke (1) bekezdésére és 196. cikke (2) bekezdésére, összefüggésben annak 218. cikke (6) bekezdése a) pontjának v. alpontjával,
         tekintettel az Európai Bizottság javaslatára,
         tekintettel az Európai Parlament egyetértésére, (1)
         
         mivel:
         
                     (1)
                  
                  
                     Az Északi-tenger olaj és egyéb káros anyagok általi szennyezésének kezelésére irányuló együttműködésről szóló megállapodást (a továbbiakban: a Bonni Megállapodás) (2) az Európai Gazdasági Közösség a 84/358/EGK tanácsi határozattal (3) megkötötte, és az 1989. szeptember 1-jén hatályba lépett. A Bonni Megállapodást 1989-ben módosították. Ezeket a módosításokat a 93/540/EGK tanácsi határozat (4) hagyta jóvá, és azok 1994. április 1-jén léptek hatályba.
                  
               
                     (2)
                  
                  
                     A Tanács a 2019. október 7-i tanácsi határozattal felhatalmazta a Bizottságot arra, hogy az Unió nevében tárgyalásokat folytasson a Bonni Megállapodás tárgyi és területi hatályának módosítására vonatkozóan.
                  
               
                     (3)
                  
                  
                     A Bonni Megállapodás 16. cikkének (1) bekezdésével összhangban a szerződő felek megvitatták a Bonni Megállapodás alkalmazási körének kiterjesztésére irányuló módosítási javaslatot annak érdekében, hogy javítsák a felügyeletre vonatkozó együttműködést a hajókról történő szennyezés megelőzéséről szóló, 1973. november 2-án Londonban aláírt és az 1978. február 17-i jegyzőkönyvvel kiegészített nemzetközi egyezmény (a MARPOL-egyezmény) VI. mellékletében foglalt követelmények tekintetében. Ezen túlmenően a szerződő felek fontolóra vették a Bonni Megállapodás és melléklete azon módosításait is, amelyek Spanyolországnak az említett megállapodáshoz annak 20. cikkével összhangban történő csatlakozása miatt szükségesek.
                  
               
                     (4)
                  
                  
                     A Bizottság a 2019. október 7-i tanácsi határozattal összhangban lefolytatta a tárgyalásokat a Bonni Megállapodás említett módosításairól, amelyeket a Bonni Megállapodás szerződő felei a 2019. október 9–11-i harmincegyedik ülésükön két határozatban egyhangúlag elfogadtak.
                  
               
                     (5)
                  
                  
                     A Bonni Megállapodás említett módosításait az Európai Unió nevében jóvá kell hagyni,
                  
               ELFOGADTA EZT A HATÁROZATOT:
         
            1. cikk
            Az Északi-tenger olaj és egyéb káros anyagok általi szennyezésének kezelésére irányuló együttműködésről szóló megállapodásnak (a továbbiakban: a Bonni Megállapodás) a Bonni Megállapodás alkalmazási körének kiterjesztésére és a Spanyol Királyságnak a Bonni Megállapodáshoz való csatlakozására irányuló, a szerződő felek által a Bonnban 2019. október 9–11-én tartott harmincegyedik ülésükön elfogadott módosításait a Tanács az Unió nevében jóváhagyja (5).
         
         
            2. cikk
            A Tanács elnöke kijelöli az(oka)t a személy(eke)t, aki(k) jogosult(ak) a Bonni Megállapodás (6) 16. cikkében meghatározott értesítés Unió nevében történő megtételére.
         
         
            3. cikk
            Ez a határozat az elfogadásának napján lép hatályba.
         
         
            Kelt Brüsszelben, 2021. február 5-én.
            
               
                  a Tanács részéről
               
               
                  az elnök
               
               A. P. ZACARIAS
            
         
         
            (1)  2021. január 19-i egyetértés.
         
            (2)  HL L 188., 1984.7.16., 9. o.
         
         
            (3)  A Tanács 84/358/EGK határozata (1984. június 28.) az Északi-tenger olaj és egyéb káros anyagok általi szennyezésének kezelésére irányuló együttműködésről szóló megállapodás megkötéséről (HL L 188., 1984.7.16., 7. o.).
         
            (4)  A Tanács 93/540/EGK határozata (1993. október 18.) az Északi-tenger olaj és egyéb káros anyagok általi szennyezésének kezelésére irányuló együttműködésről szóló megállapodás (Bonni megállapodás) egyes módosításainak a jóváhagyásáról (HL L 263., 1993.10.22., 51. o.).
         
            (5)  A Bonni Megállapodás módosításairól szóló határozatok szövegét e Hivatalos Lap 3 és 6 oldalán hirdették ki.
         
            (6)  A Bonni Megállapodás módosításai hatálybalépésének napját a Tanács Főtitkársága az Európai Unió Hivatalos Lapjában teszi közzé.